62019CJ0868_INF
Hotărârea Curții (Camera a șaptea) din 15 aprilie 2021 –Finanzamt für Körperschaften Berlin
(Cauza C-868/19) (
1
)
„Trimitere preliminară – Taxa pe valoarea adăugată (TVA) – Directiva 2006/112/CE – Articolul 9 – Persoane impozabile – Articolul 11 – Posibilitatea statelor membre de a considera drept o singură persoană impozabilă persoane independente din punct de vedere juridic, dar strâns legate între ele prin legături financiare, economice și organizaționale («grup TVA») – Noțiunea de «legături strânse pe plan financiar» – Reglementare națională care exclude de la posibilitatea de a fi membru al unui grup TVA societățile de persoane ai căror asociați, alături de societatea‑mamă de cel mai înalt rang, nu sunt doar persoane integrate pe plan financiar în întreprinderea societății‑mamă de cel mai înalt rang – Securitate juridică – Măsuri de prevenire a fraudei și a evaziunii fiscale – Proporționalitate – Neutralitatea TVA”
1.
Armonizarea legislațiilor fiscale – Sistemul comun al taxei pe valoarea adăugată – Persoane impozabile – Noțiune – Articolul 11 primul paragraf din Directiva 2006/112 – Efect direct – Inexistență
(Directiva 2006/112 a Consiliului, art. 11 primul paragraf)
(a se vedea punctul 43)
2.
Armonizarea legislațiilor fiscale – Sistemul comun al taxei pe valoarea adăugată – Persoane impozabile – Noțiune – Posibilitate a statelor membre de a considera persoane strâns legate între ele drept persoană impozabilă unică – Reglementare națională care subordonează posibilitatea unei societăți de persoane de a forma, împreună cu întreprinderea societății-mamă de cel mai înalt rang, un grup de persoane care pot fi considerate drept o singură persoană impozabilă condiției ca asociații săi să fie integrați pe plan financiar în întreprinderea menționată – Inadmisibilitate având în vedere principiile securității juridice, proporționalității și neutralității fiscale
(Directiva 2006/112 a Consiliului, art. 11)
(a se vedea punctele 45-55, 57, 58, 61, 63-65, 68 și dispozitivul)
Dispozitivul
Articolul 11 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, citit în lumina principiilor securității juridice, proporționalității și neutralității fiscale, trebuie interpretat în sensul că se opune unei reglementări naționale care subordonează posibilitatea unei societăți de persoane de a forma, împreună cu întreprinderea societății‑mamă de cel mai înalt rang, un grup de persoane care pot fi considerate drept o singură persoană impozabilă în scopuri de taxă pe valoarea adăugată condiției ca asociații societății de persoane, alături de societatea‑mamă de cel mai înalt rang, să fie doar persoane integrate pe plan financiar în această întreprindere.
(
1
)	JO C 77, 9.3.2020.